stanford-oval/wikipedia huggingface dataset:
עמותת בוגרי קציני ים
התרחבות העמותה > הקפאת חוג השיט

להנהלת העמותה התברר כי פעילות השיט בסירות מפרש שהתבצעה בשבתות בחוף בית הספר, ממנה נהנו כ-20 בוגרים, אינה מבוטחת ואינה עומדת בתנאים הנדרשים לפעילות כזאת. באותה שנה נפטרו בישראל שני שייטים מבוגרים. התברר גם שפעילות הבוגרים אינה מבוטחת והנהלת העמותה חשופה לתביעות. התאחדות השייט הוציאה פרסום סטטיסטי לפעילות בשנת 2005 בו פירטה את הישגי המועדונים הרשומים בה. מועדון בוגרי קציני ים תפס את המקום האחרון בכל הקריטריונים. 

כגוף שרואה בגאוות היחידה את המוטיב העיקרי לקיומו לא הסכימה הנהלת העמותה להופיע במקום אחרון בסקר כל שהוא. ופנתה מנהל בית הספר אלי רגב לקיים חוג שיט בתשלום באחריות בית הספר. אך קיום חוג שיט בשבתות חייב הוצאה כספית גדולה והדבר לא נעשה. 'עמותת שיט עכו' שפעילותה נושקת לגדר בית הספר הציעה לקיים חוגים לבוגרים ולקדטים. אך קבוצת השייטים לא הייתה מרוצה מהסידור המוצע ופעילות השיט הוקפאה. במשך השנים הועברו סירות העמותה לבעלות בית הספר.
התרחבות העמותה > תמיכה בקדטים ובוגרים צעירים

הבוגרים מביעים הזדהות עם הקדטים והבוגרים הצעירים. להנהלת העמותה היה קל יחסית למצוא מימון ולתת משמעות לנדיבות בנושאי תמיכה בצעירים. 

תפישת המשמעות לנדיבות הועמדה במבחן ראשון כאשר בסוף שנת הלימודים פנה מחזור נ"ב, המסיים את לימודיו, בבקשה להקים טריבונות להורים שיבואו לצפות בטקס הסיום. הסכום הנדרש היה קרוב ל-50 אלף ₪ מתוכם אספו הקדטים 15 אלף וביקשו השלמה מהבוגרים. בוגר מחזור ה' מחוץ לישראל, שהנושא הוצג לו, תרם את ההפרש. הטקס נערך מול הורים יישובים בטריבונות בהרגשה טובה של הבוגרים הצעירים. בוגרים צעירים שפנו בבעיות ובבקשות תמיכה נענו בצורה של משמעות לנדיבות מבוגרים מבוססים.
תמיכה בשייט תחרותי – כישרון מיוחד לשיט התגלה אצל הקדט עופר ארנפלד מחזור נ"ה. השיט תחרותי נעשה בסירה מדגם לייזר וחייב הוצאות. המורה לשיט אירנה פשוטין שאימנה את ארנפלד פנתה לעמותה לסיוע. העמותה השתתפה בהוצאות כולל חידוש מערך המפרשים שנשאו עליהם במדבקה את סמל בית הספר. הקדט ארנפלד הצליח בשיוטים והיווה איום על מועדונים ותיקים. עד כדי כך שלפני השיוט שלחו שייט חלש לריב איתו והוא הורחק מהתחרות.

כהוקרה למאמציה של אירנה פשוטין בהנחלת השיט לדור הצעיר וגאוות בית הספר. מצאה הנהלת העמותה לנכון לתמוך בהשתתפותה בתחרויות סירה מדגם לייזר שנערכו בחופי אירופה וסן פרנסיסקו. גב' פשוטין שהתחרתה עם דגלון "בית הספר לקציני ים" והביאה מקומות ראשונים בתחרויות בהן השתתפה.
שחמט – קדט אביב בר במחזור נ"ו ממשפחה שהגיעה מרוסיה שיחק שחמט עם סבו לפני שידע קרוא וכתוב. המשיך במשחק במשך השנים והגיע לרמה של השתתפות בתחרויות. המדריך יעקב דיכטנברג מרכז היזמים הצעירים בין הקדטים, הציג את בר לעמותה במגמה לסייע להשתתפות בתחרויות מחוץ לישראל. השחמטאי יצא לתחרויות התקדם וסיפר על כך לבוגרים. התמיכה המשיכה גם לאחר גיוסו לחיל הים ובר הגיע לדרגת 'אמן שחמט ישראלי'.
לימודי וטרינריה – גב' יסמין מדאר בוגרת מחזור מ"ח למדה וטרינריה בפיזה איטליה התקיימה מעבודתה כמטפלת בילדים. מדאר התקשתה לשלם את דמי הלימוד הגבוהים וביזמת המדריך חנן כהן פנתה לעמותה. העמותה הציגה את הצורך לתורמים פוטנציאלים ובוגר מחזור ז' ראה משמעות לנדיבותו ותרם את דמי הלימוד עד להסמכתה.
התרחבות העמותה > תמיכה בבית הספר

העמותה שאפה לסייע לבית הספר המחנך את הנוער ברוח המנהיגות הימית. בוגר מחו"ל המייחס את הצלחתו בחיים לחינוך שקיבל בבית הספר תרם במה מתקפלת המאפשרת לנצל את חדר האוכל להופעות רבות משתתפים. בשנה אחרת תרם אותו בוגר את חידוש כל הריהוט בכיתות הלימוד. 

מדי פעם כאשר עלה צורך בתוספת מזגנים וכדומה מצאה לכך הנהלת העמותה תורמים. אך עם זאת, פניית העמותה לבוגרים לרשום את צאצאיהם לבית הספר נענתה בדרך כלל בשלילה בטענה ש”זה לא מה שהיה בזמננו”.
התרחבות העמותה > השפעה מועטה על בית הספר

מנהל בית הספר העמיד לשימוש העמותה משרד בצמידות בבניין המנהלה. הנוכחות בבית הספר קציני ים הביאה למודעות שסגנון בית הספר שונה משהיה בעבר. הבוגרים הבחינו בתופעה שבוגר צעיר תוצר העדכני של בית הספר אינו מצליח לחדור תקרת זכוכית נמוכה יחסית. עם כל מצטייני העל והמשיטים והשלישים רק מעטים נכנסים לקורס חובלים. ב-10 השנים האחרונות לא הוסמך אף בוגר צעיר כמהנדס. 

בשיחה עם התלמידים מבחינים ברמה האנושית הגבוהה. בבדיקת רשימת הציונים כמות המצטיינים, ורמת הציונים בכלל, הם הרבה מעל למה שהייתה בעבר. אך התלמידים נקראים 'ילדים'. שפת הגוף חסרת גאווה ומתנצלת, עם ראש לאדמה וידיים בכיסים.
שורש הבעיה בבית הספר - הערכת הנהלת העמותה הייתה שהבעיה נובעת מסגנון החינוך בבית הספר שאיננו מה שהיה בעבר. איכות הסביבה ירודה. התלמידים בבית הספר נקראים על ידי הסגל וע"י עצמם ילדים ומכאלה אי אפשר לדרוש דבר. הופעת התלמידים בתלבושת הדומה למדים של חיל הים, אך אין חובת חבישת כובע.
הצעות לשיפור - העמותה הציעה להחזיר את הסגנון המיוחד של בית הספר לקציני ים. הופעה משדרת אחריות, משמעת, אסרטיביות וגאווה על בית הספר. ההצעות היו ברוח הדברים שנעשו בבית הספר בעבר והצליחו ליצור בוגרים ש"ניתן לסמוך עליהם". ההצעות נגעו להשפעה על המודעות העצמית, שיפור ההופעה, נימוסי שולחן התנהגות מכבדת ואסרטיבית. את המושגים "ילדים", "פטור", "ויתור" ו"התנצלות" להוציא מתחומי בית הספר.
לדעת המנהל הבעיה לא הייתה קיימת, הצעות העמותה כלל לא נידונו עם סגל בית הספר. משנת 2010 העדיפה הנהלת העמותה להתחשב בנוחיות הבוגרים וקיימה את המפגשים ב'מרכז וייל לתרבות וקהילה' כפר שמריהו ובמוזיאון ההעפלה וחיל הים. המשרד פונה ומפגשי הנהלה בבית הספר נעשו לפי הזמנה מיוחדת.
התרחבות העמותה > משמעות לנדיבות

גם לאחר שהוברר להנהלת עמותה כי לא תהיה לה השפעה על הנעשה בבית הספר נמשכה התמיכה בצורה של מתן משמעות לנדיבות. התברר כי הריהוט בכיתות הלימוד הושחת על ידי התלמידים בציורי גרפיטי וחריטת שמות. במסגרת תחזוקת בנין ההוראה ביקש בית הספר לחדש את הריהוט. בוגר מחו"ל העמיד סכום נכבד ומרבית השולחנות והכיסאות הוחלפו.
התרחבות העמותה > מסירת התפקיד

כפעילות אחרונה של הנהלת העמותה היוצאת הייתה המחאה נגד יזמת עירית עכו בתוכנית מתאר שקיבלה את תמיכת משרד הפנים לסילוק בית הספר על מנת להשתמש בשטח לפיתוח תשתית תיירות. המחאה הציבורית המשיכה בארגון ועד החדש והצליחה.

ב-20 באוגוסט 2014 נבחר ועד חדש בהתאם לכללי חוק העמותות נמסר הניהול לתא"ל מיל' רפי אפל ואל"ם מיל' משה אורן. הגזבר שמואל יניב המשיך כמה חודשים בתפקיד עד שמסר אותו ליוסי ברקן. 

בהעברת התפקיד נמסר רכוש העמותה שהיה כולו בתחום הווירטואלי: תקנון העמותה מאושר וחתום. מצגת 'לזכרם' עם תמונות כ-260 הבוגרים שהלכו לעולמם.

רשימת כתובות וטלפונים של כל הבוגרים לפי המחזורים עם כ-4,000 שמות. מערך דאר אלקטרוני עם 3,000 כתובות בוגרים וסגל בית הספר. 

אתר אינטרנט פעיל, פתוח לכלל הציבור, שכלל: גלריה, תמונות כל המחזורים אפשרות לאתר כל אחד מהבוגרים לפי עיר המגורים דאר אלקטרוני ומספר טלפון. סיפורי בוגרים בנושאי שירות בים וחוויות מבית הספר. רשימת כ-30 אתרי אינטרנט המנוהלים על ידי בוגרים.
התרחבות העמותה > גלריה

מדבקת פרסום לעמותת הבוגרים, 2006.
אלוף שלמה אראל (משמאל) עם גב' סופה צבי מריאנסקי ואלי רהב, במפגש עמותת הבוגרים בבית הספר לקציני ים עכו, 2006.
רב חובל צבי מריאנסקי ואלי רהב מניחים זר עמותת בוגרי קציני ים על האנדרטה המחודשת לחללי המשחתת אילת, נובמבר 2009.
תא"ל אלי רהב, יו"ר עמותת הבוגרים, במפגש קדטים בנושא 'ימי ערך', 2011.
עצומה שהועברה לתפוצת בוגרים וידידים, לחסימת יזמת עירית עכו, לסילוק בית הספר לקציני ים ממקומו, 2014.
העמותה כיום

ההנהלה שנבחרה בשנת 2014 לא המשיכה את מדיניות ההנהלה הקודמת. נעשתה פעילות לשינוי תקנון העמותה. 

ב-31 במרץ 2016 נבחר ועד העמותה מחדש. מועדון השיט חידש את פעילותו לאחר שמנהל בית הספר העמיד את סירות בית הספר לשימוש ומדריכיו לפיקוח.

בשנת 2017 פעלו ועד העמותה והנהלת בית הספר לניסוח אמנה שתסדיר ותמסד את הקשר החשוב ביניהם. בטקס חגיגי שהתקיים ב-15 בפברואר 2018, נחתמה האמנה, ובכך נפתח דף חדש של הכרה ושתוף פעולה.

הנהלת העמותה החליטה על שינוי בתקנון שאושר באספה כללית על גבית דמי חבר בסך 120 ₪ לשנה כ-200 חברים רשומים. ודמי השתתפות במועדון השיט שחודש בסך 1,000 ₪ כ-20 משתתפים.
מוזיאון טנקוס – אחת מהיזמות של הנהלת העמותה הייתה פתיחת מוזיאון לאמצעי ניווט וימאות על שם אלוף שמואל טנקוס. התצוגה מסודרת בגומחות חלונות חדר האוכל ופתוחה לעיון הסועדים.
סמל העמותה – ההנהלה יזמה סמל נפרד הדומה לסמל בית הספר.
מקורות וקריאה נוספת

פנחס פיק, ארגון בוגרי בית הספר הימי 'מערכות ים' כ"ה, יולי 1955.
ראו גם

בית הספר לקציני ים עכו
ערכים על בוגרי בית הספר הימי על יד הטכניון
ערכים על בוגרי בית הספר לקציני ים עכו
ביאורים

↑  לאחר החלפת אתר העמותה הוצב המאמר מחדש באתר משמר המורשת הימית.
↑  מימין לשמאל: אלי רהב סגן גל ראשינסקי, סגן גלי גולדמן, סגן נשאב מלחם.
↑  מימין לשמאל:סא"ל מיל' אלי רגב, רב חובל צבי מריאנסקי, קצין שני פיליפ פרשניקוב ותא"ל מיל' אלי רהב.
↑  בשנת 2015 חידש מועדון השיט את פעילותו לאחר שמנהל בית הספר אלי רגב העמיד את סירות בית הספר לשימוש ומדריכיו לפיקוח.
הערות שוליים

↑  הצילום על ידי גיא כהן מחזור מ"ה מחברת גרופ צלמים שהחלה לצלם עבור בית הספר.
↑  אלי רהב, גאותנו על הבוגרים, פרסום עמותת הבוגרים, 10 בספטמבר 2007
↑  פנחס פיק, 'מערכות ים' יולי 1955, עמ' 44
↑  אלי רהב וצבי מריאנסקי, אודות העמותה, באתר בוגרי קציני ים
↑  אלי רהב, גאוותנו על חיל הים, באתר משמר המורשת הימית, 31 ביולי 2007
↑  חוזר מנכ"ל משרד החינוך מעודכן
↑  דיווח שינויים לרשם העמותות, 11 בספטמבר 2014
רב חובל מלאכי אפרת, יו"ר עמותת הבוגרים 1982–2003
אלוף מיכה רם, יו"ר העמותה 2003–2006
תלמה סטקלוב

תלמה סטקלוב-גלאוברט (נולדה בשנת 1940) היא טניסאית שולחן לשעבר, הייתה 3 פעמים אלופת ישראל בטניס שולחן לנשים יחידות (1958, 1960 ו-1969).
ביוגרפיה

סטקלוב שיחקה בקבוצת הפועל בת ים. בהמשך עברה לקבוצת מכבי הצפון תל אביב בהדרכתו של יוסף ישועה.
בשנת 1958 זכתה סטקלוב לראשונה באליפות ישראל בטניס שולחן ליחידות, בשנת 1959 היא סיימה שנייה באליפות ישראל לאחר שהפסידה במשחק הגמר להלינה ליטמן מהפועל חיפה 1-2 ובשנת 1960 היא זכתה בפעם השנייה באליפות ישראל בטניס שולחן ליחידות לאחר שניצחה את פרומה פישביין.
בשנת 1969 זכתה סטקלוב בפעם השלישית בקריירה שלה באליפות ישראל בטניס שולחן ליחידות, לאחר שניצחה במשחק הגמר את שרה אידלס מהפועל פתח תקווה 0–2 (17-21, 22-24). בשלב חצי הגמר היא גברה על צילה טיילר ממכבי הצפון תל אביב 1-2.
חיים אישיים

סטקלוב עבדה כמפיקה בטלוויזיה הישראלית. בין התוכניות המפורסמות שהפיקה היו זהו זה! והשעשועון אות ועוד.
הערות שוליים

↑  פינקלשטיין אלוף בטניס שולחן, דבר, 24 במאי 1959
↑  טניס השולחן - ישועה אלוף בטניס שולחן, הַבֹּקֶר, 24 באפריל 1960
↑  ישועה אלוף בטניס שולחן, על המשמר, 24 באפריל 1960
↑  סטקלוב בת ה-29 אלופה בט. שולחן, מעריב, 1 באוקטובר 1969
↑  טלי שלזינגר - עיתון "דבר", "משחק שכזה", באתר הספרייה הלאומית, ‏14.12.1979
הילל מנוח

| --- | --- |
 לידה:  1797 רומניה 
 פטירה:  1862 (בגיל 65 בערך) 
 מדינה:  רומניה 
 מקום מגורים:  בוקרשט 
 מספר צאצאים:  8 
 
הילל מנוח (רומנית: Hillel Manoah;‏ 1797–1862) היה בנקאי, נדבן ומהפכן יהודי רומני מבוקרשט.
קורות חיים

הילל מנוח, יהודי בן העדה הספרדית של ולאכיה ומנהיגה, היה בנקאי עשיר תושב בוקרשט, ולאכיה. מעמדו הרם (היה קונסול כבוד של האימפריה העות'מאנית) ועושרו הפכו אותו למקובל מאוד בחוגי השלטון ובן-בית אצל השליט. הוא סייע, לצידו של דוויצ'ון באלי, למהפכנים הרומנים של ולאכיה בשנת 1848 במימון, בתעמולה ובקריאה אל יהודי ולאכיה כדי שיתמכו במהפכת 1848 (ולאכיה). מנוח, באלי והציירים ברבו איסקובסקו וקונסטנטין דניאל רוזנטל היו חלק מהנהגת המהפכה וגם נפגעו בהתאם לאחר כישלונה. בתקופת המהפכה, הילל מנוח היה היהודי הראשון אי פעם שהגיע למעמד של חבר במועצת העיר בוקרשט ואחריו הגיע גם שותפו לעסקים, הבנקאי סולומון חלפון. לאחר כישלון המהפכה יצא לגלות לכמה שנים, אך חזר במהרה.
הילל הקים בנק יחד עם אחיו, הסיטונאי לאון מנוח. כבנקאי סייע מנוח לאוצר המדינה בהלוואות (מדובר במיליונים) שהעניק בשנים 1833, 1835, 1836, 1839 ו-1850. על פעילותו הבנקאית קיבל הילל מנוח את תואר "בנקאי החצר" והיתר לחבוש מצנפת ועליה סמל השולטן.
שני בניו של הילל מנוח ייסדו, בברכת אביהם, את פרס הילל, המוענק על ידי אוניברסיטת בוקרשט, פרס שהתחיל עם מענק של 100,000 ליי והתפתח ל-270,000 לאי זהב בשנת 1893. הוא גם ייסד ענפי תעשייה משגשגים.
להילל מנוח היו שני בנים ושש בנות - הבנים, עמנואל ויצחק, המשיכו את עסקי אביהם עד שיצחק נפטר בגיל 33 ואז נשאר רק עמנואל בעסק.
הערות שוליים

↑  פנקס הקהילות רומניה, עמוד 41
לקריאה נוספת

Contribuția evreilor din România la cultură și civilizație - Editura Hasefer, București, 2004,
Evreii din România - breviar biobibliografic - Editura Hasefer, București, 2008.
מחתרת

ערך זה עוסק בתנועה בלתי חוקית. אם התכוונתם למשמעות אחרת, ראו .
מחתרת היא ארגון לא-חוקי הפועל נגד השלטון או נגד המשטר. חברי מחתרת בדרך כלל מנהלים מלחמת גרילה נגד השלטון. לכן לרוב הם חיים בסתר ואף מטשטשים את עקבותיהם. בדרך כלל פועלת המחתרת להפלת השלטון, אך לעיתים מטרותיה מצומצמות יותר. ישנן מחתרות שפועלות לא רק נגד השלטון, אלא גם או אף בעיקר נגד אוכלוסייה אזרחית.
אחת המפורסמות במחתרות היא תנועת ההתנגדות הצרפתית, תנועת המחתרות הצרפתית שנלחמה בשלטון הגרמני בזמן מלחמת העולם השנייה.
דוגמאות למחתרות > בעולם

אט"א – תנועת מחתרת בסקית שפעלה להקמת מדינה עצמאית בחבל הבסקי.
אאוקה – הייתה תנועת מחתרת יוונית-קפריסאית אשר לחמה בממשל הבריטי למען הגדרה עצמית ואיחוד עם יוון.
מאו מאו – הייתה תנועת מחתרת שפעלה בקניה והנהיגה מרד כנגד הממשל הבריטי.
דוגמאות למחתרות > יהודיות

מחתרות שפעלו בתקופת השואה נגד הנאצים: הארגון היהודי הלוחם וארגון צבאי יהודי.
מחתרות ציוניות שפעלו בארץ ישראל: נצח ישראל לא ישקר (ניל"י) (נגד השלטון העות'מאני); ההגנה, ארגון צבאי לאומי (אצ"ל), ולוחמי חרות ישראל (לח"י) שפעלו נגד המנדט הבריטי ופלמ"ח פלוגת המחץ.
מחתרות שפעלו ממניעים דתיים: ברית הקנאים, מחתרת צריפין.
מחתרות אחרי קום המדינה שביצעו פעולות נקמה בפלסטינים: המחתרת היהודית ומחתרת בת עין.
דוגמאות למחתרות > פלסטיניות

הג'יהאד האסלאמי הפלסטיני
החזית הדמוקרטית לשחרור פלסטין
החזית העממית לשחרור פלסטין
חמאס
הארגון לשחרור פלסטין
ראו גם

ארגון טרור
פשע מאורגן
מאפיה
| --- | --- |
בקרת זהויות :  NLI: 987007560934905171  GND: 4186983-7  LCCN: sh85139586  NARA: 10642594 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
ארגון האו"ם לקידום והעצמת נשים

| --- | --- |
 מדינה:  ארצות הברית 
 מטה הארגון:  מנהטן 
 מנכ"ל:  סימה סמי בהאוס
 תקופת הפעילות:  2 ביולי 2010 – הווה (14 שנים)
 www.unwomen.org
 
ארגון האו"ם לקידום והעצמת נשים (אנגלית: UN Women ; United Nations Entity for Gender Equality and the Empowerment of Women) הוא גוף של האו"ם, שפועל למען שוויון מגדרי ולקידום והעצמת נשים. הארגון החל לפעול בינואר 2011. נשיאת צ'ילה מיצ'ל בצ'לט הייתה המנהלת הראשונה, ונכון ל-2021 מנהלת אותו פומזייל מלאמבו-נקוקה. הנהלת הארגון שוכנת בניו יורק. הארגון עוסק בין היתר במאבק באלימות נגד נשים, בעידוד השתתפות נשים בפוליטיקה, ובארגון אירועי יום האישה הבינלאומי.
היסטוריה

בעקבות החלטה 63/311 שהתקבלה בעצרת הכללית של האו"ם, בינואר 2010, הציג המזכ"ל באן קי-מון את דו"ח A/64/588, שכותרתו "הצעה מקיפה לגוף המשלב שוויון מגדרי והעצמת נשים". בדו"ח זה, קבע המזכ"ל שתפקידו של הגוף החדש לא יהיה לפטור חלקים אחרים במערכת האו"ם מהאחריות לתרום לקידום שוויון מגדרי והעצמת נשים, אלא לשאוף לחידוד ההתמקדות וההשפעה של הפעולות למען שוויון מגדרי בכל מערכות האו"ם. בנוסף, העריך המזכ"ל שיהיה צורך בכ-125 מיליון דולר בשנה כדי לכסות את עלויות התפעול ו"להתניע" את הגוף ברמה הארצית, ברמה האזורית וברמת המטה. יותר מכך, יידרשו 375 מיליון דולר נוספים בשנה בשלב הראשוני כדי לאפשר היענות לבקשות של מדינות לתמיכה בתוכניות מקומיות.
אחרי שנים של משא ומתן בין המדינות החברות באו"ם, ארגוני נשים, והחברה האזרחית, ב-2 ביולי 2010 אימצה העצרת הכללית פה אחד את החלטה 64/289, ובכך יצרה את UN Women באמצעות מיזוג של המחלקה לקידום נשים (DAW); המכון הבינלאומי למחקר והדרכה לקידום נשים (INSTRAW, הוקם ב-1976); המשרד של היועץ המיוחד לסוגיות מגדריות וקידום נשים (OSAGI, הוקם ב-1997), והקרן לקידום נשים של האו"ם (UNIFEM, הוקם ב-1976).
ב-14 בספטמבר 2010, הוכרז שנשיאת צ'ילה לשעבר מיצ'ל בצ'לט מונתה לעמוד בראש UN Women. מדינות רבות תמכו ביצירת הגוף וקיבלו בברכה את בצ'לט לתפקיד. במהלך הדיון הכללי בפתיחת העצרת הכללית ה-65 של האו"ם, מנהיגי עולם שיבחו את ההחלטה להקים את הגוף ואת כוונתו "להעצים נשים", וגם קיבלו בברכה את בצ'לט כמנהלת הראשונה. ב-11 במרץ 2011, מונו ג'ון הנדרה מקנדה ולקשמי פורי מהודו להיות סגני המנהלת שדרגתם זהה לזו של העוזרים למזכ"ל האו"ם.
לאחר טבח שבעה באוקטובר, פרסם הארגון הודעה שגינתה באופן כללי פגיעה באזרחים ישראלים ובפלסטינים והביעה דאגה לשלום ילדות ונשים פלסטיניות בעזה, אך לא התייחסה למעשי הטבח, האונס והחטיפה שבוצעו בידי ארגון הטרור חמאס. בעקבות כך, פרסמו מעל 150 ארגוני נשים ישראלים ובינלאומיים מכתב בו הן תקפו את התעלמות הארגון מהמעשים. ב-14 בנובמבר נפתח קמפיין ישראלי אשר יוצא נגד התעלמות ארגון הנשים של האו"ם מהפשעים שבוצעו נגד נשים ישראליות בטבח 7 באוקטובר. עם הזמן הצטברו יותר ויותר עדויות למעשי אונס ותקיפה מינית המונית בידי מחבלי חמאס. ב-1 בדצמבר פרסם הארגון הודעה שמגנה באופן מפורש את מתקפת חמאס וקוראת לחקור להעמיד לדין ככל מקרי הדיווחים של האלימות על רקע מגדרי.
מבנה ותפקוד

החלטה 64/289 קבעה שעל הגוף להיות מנוהל על ידי תת-מזכ"ל, שימונה על ידי המזכ"ל בהתייעצות עם המדינות החברות, לקדנציה של ארבע שנים, עם אפשרות להאריכה בקדנציה נוספת אחת בלבד.
הגוף מנוהל באמצעות מבנה פיקוח רב-מדינתי מדורג, שאחראי לקבוע מתווה אתי ומדיניות תפעולית. העצרת הכללית, המועצה הכלכלית-חברתית והוועדה למעמד האישה מתוות את הקווים המנחים לאתיקה של הגוף. את המדיניות התפעולית של הארגון מתוות העצרת הכללית, המועצה הכלכלית-חברתית ומועצת המנהלים של הארגון.
מטרות

ארגון UN Women הוקם במטרה:
לסייע לגופים רב-מדינתיים, כמו הוועדה למעמד האישה, בניסוח מדיניות, ובהצבת סטנדרטים עולמיים, ונורמות.
לעזור למדינות החברות באו"ם להוציא לפועל את הסטנדרטים המוזכרים לעיל, ולספק תמיכה טכנית וכלכלית למדינות המבקשות זאת וכדי ליצור שיתופי פעולה יעילים עם החברה האזרחית.
לאפשר למדינות החברות לדאוג שמערכת האו"ם עומדת בהתחייבויותיה בנוגע לשוויון מגדרי, כולל ניטור קבוע של התקדמות כלל-מערכתית.
ראו גם

זכויות האישה
האמנה לביעור כל הצורות של אפליה נגד נשים (CEDAW)
החלטה 1325 של מועצת הביטחון של האו"ם
יום אפס סובלנות כלפי השחתת איבר המין הנשי
יעד 5 לפיתוח בר קיימא
הערות שוליים

1 2  שאלות נפוצות על UN Women (באנגלית)
↑  ההכרזה על בחירתה של מלאמבו-נקוקה, ‏10 ביולי, 2013 (באנגלית)
↑  דו"ח A/64/588, באתר קיים גם בשפות נוספות (באנגלית)
↑  כתבת ארכיון על מינויה של בצ'לט, באתר IPS, ‏14 בספטמבר, 2010 (באנגלית)
↑  ההכרזה על מינוי סגני המנהלת, ‏11 במרץ, 2011 (באנגלית)
↑  UN Women statement on the situation in Israel and the Occupied Palestinian Territory, UN Women – Headquarters, ‏2023-10-13 (באנגלית)
↑  קריאה לUNWOMEN לגינוי מעשי האונס והרצח של חמאס ולפעול לשחרור החטופות והחטופים באופן מיידי, אתר iwn.org.il
↑  נטע צ'חנובסקי, ‏יותר מ-200 אלף חתמו על עצומה נגד ארגון הנשים של האו"ם: "התעלם מהטבח בישראל", באתר ‏מאקו‏, 15 בנובמבר 2023.
↑  UN Women statement on the situation in Israel and Gaza, UN Women – Headquarters, ‏2023-12-01 (באנגלית)
| --- | --- |
בקרת זהויות :  NLI: 987007290344305171  BnF: cb16933660d (data)  CiNii: DA17300836  GND: 1023868261  ISNI: 0000 0004 0457 2866  LCCN: no2011155726  NDL: 001104355  NKC: ko2018994236  NLA: 53118266  NSK: 000629763  RERO: 02-A021577443  SUDOC: 224143646  VIAF: 187333441   WorldCat (עם VIAF): 187333441
תזמורת רדיו שטוטגרט

תזמורת רדיו שטוטגרט הייתה תזמורת סימפונית, שמקום מושבה הקבוע הוא בעיר שטוטגרט בגרמניה. היא נוסדה בשנת 1945 על ידי שלטונות הכיבוש האמריקאים. כמו תזמורות שידור רבות בגרמניה, יצא לה שם כמבצעת מוזיקה בת זמננו והיא הקליטה עבור הלייבל הקלאסי-מודרני של חברת התקליטים ECM, ‏ECM New Series.
ז'ורז' פרטר כיהן כמנצח הכבוד של התזמורת משנת 2003.
ב-2016 מוזגה עם התזמורת השנייה של רשת Südwestrundfunk, תזמורת רדיו דרום-מערב גרמניה, ליצירת התזמורת הסימפונית של SWR.
מנצחים ראשיים

סטפן דנב (2011–2016)
רוג'ר נורינגטון (1998–2011)
ג'אנלואיג'י ג'למטי (1989–1998)
נוויל מרינר (1983–1989)
סרג'יו צ'ליבידאקה (1971–1977)
הנס מילר-קריי (1948–1969)
ארסנל טולה (כדורסל)

ארסנל טולה (ברוסית: Арсенал Тула) הוא מועדון כדורסל רוסי מהעיר טולה. הקבוצה שיחקה בליגת העל הרוסית, והיה אחד ממועדוני הכדורסל הבודדים שהיווה תחרות אמיתית לקבוצות הצמרת של הליגה. הישג השיא שלו היה מקום שלישי ב-1999, כשמעליו רק צסק"א מוסקבה ואוטודור סראטוב.
המועדון נוסד בשנת 1997 ופורק ב-2005 בשל קשיים פיננסיים רבים. בהמשך פעילות המועדון חודשה והוא שיחק בליגה הרוסית השנייה עד עונת 2019/2020, עת הוחלט לאסור את השתתפות הקבוצה בליגה, עקב מכירת משחקים.
היסטוריה

הקבוצה הוקמה ב-1997 כמועדון כדורסל בחסות מפעל התחמושת של טולה. המועדון הוקם על בסיס שחקני קבוצת צסק"א סמרה. כבר בעונותיה הראשונות בליגה הבכירה היוותה הקבוצה תחרות רצינית לקבוצות צמרת כצסק"א מוסקבה, אוניקס קאזאן, אוראל גרייט, ולוקומוטיב.
בעונת 1998/99 הקבוצה העפילה עד למקום השלישי, לאחר שגברה בסדרת משחקים על קבוצת אוראל גרייט פרם שסיימה במקום הרביעי.
הקבוצה סבלה מקשיים פיננסיים וחובות לאורך כל שנות קיומה ובעונת 2004/05 נאלצה להכריז על פשיטת רגל והיא התקשתה להתמודד במסגרת הליגה ופורקה סופית.
ב-2004 הוקמה קבוצת הכדורסל טולה-שצ'יוקינו-אזוט (Тула-ЩёкиноАзот), שהיא מועדון הכדורסל היחידי כיום שמייצג את מחוז טולה.
בעונת 2019/2020, הוחלט לאסור את השתתפות הקבוצה בליגה, עקב מכירת משחקים.
ראו גם

ארסנל טולה - מועדון הכדורגל באותו השם
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
דליות

ערך זה עוסק במצב רפואי. אם התכוונתם למשמעות אחרת, ראו .
| --- | --- |

דליות ברגליים
 תחום:  קרדיולוגיה 
 טיפול:  sodium tetradecyl sulfate  myristyl sulfate 
 קישורים ומאגרי מידע
 eMedicine:  462579 
 MeSH:  D014648
 MedlinePlus:  001109
 OMIM:  192200
 סיווגים
 ICD-10:  I83, I84, I85, I86
 ICD-11:  BD75 
 
דָּלִיּוּת (או ורידים דליתיים, באנגלית: Varicose veins) היא מצב שבו ורידים הופכים לגדולים ומפותלים. בדרך כלל, המושג מתייחס לוורידים ברגליים, על אף שניתן למצוא דליות גם במקומות אחרים בגוף. מצב זה נובע מכך שהמסתמים (Leaflet valves) בוורידים, שתפקידם למנוע מהדם לזרום נגד כיוונו (Retrograde flow), אינם פועלים כהלכה והוורידים מתנפחים כתוצאה מדם שזרם לאחור. דליות שכיחה בוורידי רגל שטחיים, אשר נתונים ללחץ בזמן עמידה.
מעבר להיותה בעיה קוסמטית, דליוּת עשויה לגרום לכאבים במיוחד בזמן עמידה, הליכה, ריצה וכו'. טיפול ללא ניתוח כולל סקלרותרפיה, גרביים אלסטיים, הרמת רגליים, מנוחה והתעמלות. סיבוכים מסכני חיים הם נדירים. הטיפול המסורתי הוא ניתוח כירורגי שנקרא "ערטול וריד" — להסרת הוורידים המושפעים.
הסיבות למחלה

ניתן לסווג את האטיולוגיה של הדליות ל:
דליות ראשוניות, המאופיינות במסתמים שאינם עובדים כראוי הנמצאים בוורידים שטחיים שקרובים לפני השטח של העור.
דליות משניות, שמקורן מהמערכת הוורידית העמוקה, שגורמת בכך ללחץ על הוורידים הקרובים לשטח הפנים, ולהרחבתם.
רופאים ואנשי מדע עדיין לא מצאו מה הגורם המקורי לדליות ראשוניות. באופן עקרוני, ניתן לייחס את היווצרות הדליות לכמה גורמים:
אי-ספיקה של המסתמים בווריד הספנה. עקב הפגם בתפקוד הנורמלי של המסתם, הלחץ בוורידים עולה, מה שגורם להרחבתם, הדפנות שלהם נחלשות ונהיות יותר דקות, כך שבסוף הם מתפתלים.
גורם נוסף, אשר מיוחס לתורשה, הוא חולשה של דופן הווריד מלכתחילה. בסוג זה, אפילו אם מדובר בלחץ דם תקין, הוורידים בכל זאת מתרחבים ויוצרים דליות.
דליות מהסוג הראשון נפוצות בקרב האוכלוסיות הבאות:
חולים הלוקים במחלה סעיפית של הכרכשת (Diverticulosis), שהיא לרוב נרכשת. קרוב לוודאי שהפקטור המשותף שגורם גם לדליות וגם למחלה הסעיפית של הכרכשת היא העלייה בלחץ התוך-בטני.
נשים שהיו בהריון.
אנשים שנאלצים לעמוד לתקופת זמן ממושכת.
אנשים עם עודף משקל.
נשים המשתמשות בגלולות למניעת הריון.
אנשים הלובשים בגדים הדוקים.
דליות מהסוג השני מתפתחות אם נוצר מצב של עליית הלחץ במערכת הוורידית השטחית עקב פגמים במערכת העמוקה, כגון: חסימות עקב פקקת ורידים עמוקה (DVT). הוורידים החסומים עוברים רקנליזציה אולם לא ניתן למצוא מסתמים בקטע הנגוע, והזרימה דרך אותו הקטע איטית יותר. הלחץ במערכת הפנימית עולה, כך שזה גורם לזרימת דם מהמערכת הפנימית העמוקה לחיצונית השטחית דרך המערכת המחברת שחלק מהמסתמים לא עובדים כראוי. בעקבות זאת, הלחץ של המערכת החיצונית השטחית עולה, מה שמאפיין אותה היא חוסר תמיכה בדופן הווריד על ידי הרקמה התת-עורית, ולכן זה מה שגורם להרחבתם של הוורידים.
אם החסימה נמצאת או בווריד החלול התחתון (Inferior vena cava) או Iliac veinso, ניתן לראות דליות משניות בגף התחתון כולו. בחסימות של הסגמנט האילאו-פמורלי ניתן לראות אף דליות סופרה אומבליקליות עקב הקשרים בין מערכות הוורידים. כאשר הסיבה לדליות היא דלף עורקי- ורידי, הדליות יכולות להיות גדולות ביותר.
אפידמיולוגיה

ניתן למצוא מחלה זו בקרב שני המינים: נשים וגברים. משערים שאחוז התחלואה בדליות עומד על 60% בשני המינים, אף על פי שנקבע כי הנשים סובלות יותר.
עדיין לא קבעו סיבה ברורה וחד משמעית לגמרי, אך מצאו קשרים בין כמה גורמים המעודדים פגמים בוורידים כגון שסתומים ראשוניים של הוורידים חלשים, השינוי ההורמונלי שכל בן אדם עובר במהלך חייו, בנוסף לזמן ההיריון, עמידה ממושכת ועוד.
תסמינים

כאב רגליים כבד (לרוב מחמיר בלילה או אחרי התעמלות)
תפיחות קרסוליים
שינוי בצבע העור (דיסקולריזציה) סביב הוורידים לפיגמנט שחום-טורקיז
העור מעל הוריד עלול להפוך ליבש, מגרד ומדולדל, מוביל לאקזמה
העור עלול להתקדר (סטסיס דרמטיטיס) בשל הצטברות חומרי פסולת ברגליים
פצעים קטנים באזור עלולים לדמם יותר מהמקובל וזמן הגלדתם והחלמתם ארוך
במקרים נדירים, ישנו דמום עצום מבקע ורידי
לעיתים העור מעל הקרסול עלול לכמוש (ליפודרמטוסקלרוסיס) משום שהשומן מתחת לעור מתקשה.
סינדרום רגליים חסרות מנוחה הוא סינדרום בפציינטים עם דליות ומחסור ורידי כרוני